CELEX: 62020TN0426
Language: et
Date: 2020-07-08 00:00:00
Title: Kohtuasi T-426/20: 8. juulil 2020 esitatud hagi – Techniplan versus komisjon

24.8.2020   
            
            
               ET
            
            
               Euroopa Liidu Teataja
            
            
               C 279/56
            
         
      8. juulil 2020 esitatud hagi – Techniplan versus komisjon
      (Kohtuasi T-426/20)
      (2020/C 279/71)
      Kohtumenetluse keel: itaalia
      
         Pooled
      
      
         Hageja: Techniplan Srl (Rooma, Itaalia) (esindajad: advokaadid R. Giuffrida ja A. Bonavita)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tuvastada, et Euroopa Komisjon on rikkunud ELTL artiklit 263, sest ta rikkus eraõiguslikku isikut, käesoleval juhul Techniplani otseselt ja isiklikult puudutava akti vastuvõtmisel kohaldatavaid olulisi menetlusnorme, kuivõrd ta ei võtnud arvesse ametlikule kirjale ega ELTL artikli 265 alusel saadetud põhjendatud arvamusele kirjaga antud vastust;
               
            
                  —
               
               
                  mõista kohtukulud välja Euroopa Komisjonilt ja kohustada teda maksma hagejale hüvitist iga täitmisega viivitatud päeva eest.
               
            
         Väited ja peamised argumendid
      
      Käesolev hagi on esitatud Techniplan s.r.l-ile adresseeritud 28. mai 2020. aasta otsuse peale, millega nõuti 107 505,66 euro tasumist seoses projektiga FED/2011/261-985, ja vastava võlateate peale.
      Hagi põhistamiseks väidab hageja, et on rikutud õiguskindluse põhimõtet, läbipaistvuse põhimõtet ja olulisi menetlusnorme. Ta väidab sellega seoses järgmist:
      
                  —
               
               
                  et eraõigusliku äriühingu koostatud auditi lõpparuandes osutati reale väidetavatele kõrvalekalletele ja eeskirjade eiramistele tööde elluviimisel, millele hagejast äriühing esitas ühekaupa oma konkreetsed vastuväited, millest nähtuvad mõningad selles auditiaruandes sisalduvad olulised ebatäpsused;
               
            
                  —
               
               
                  et hagejast äriühing esitas kõigi projekti kaasatud ekspertide avaldused, mis anti Kongo kohtutes ning mis tõendavad, et nad viibisid tegelikult tööde asukohas;
               
            
                  —
               
               
                  et Techniplan võttis eksperdid nõuetekohaselt tööle ja kasutas neid lepingus ette nähtud tööde elluviimisel;
               
            
                  —
               
               
                  et hagejast äriühing jäeti lepingu täitmisest kõrvale ühegi põhjenduseta;
               
            
                  —
               
               
                  et maksed peatati konkreetseid põhjendusi toomata.